
Абай ауданында 8 ай ішінде сыбайлас жемқорлыққа қарсы іс-қимыл бойынша жүргізіліп жатқан жұмыстар туралы

Абай ауданында сыбайлас жемқорлыққа қарсы мәдениетті қалыптастыру, халықтың құқықтық сауаттылық деңгейін арттыру және сыбайлас жемқорлық құқық бұзушылықтардың алдын алу бойынша жүйелі негізде жұмыс жүргізілуде.
Тоқсан сайын сыбайлас жемқорлыққа қарсы іс-қимыл жөніндегі комиссияның отырыстары өткізіледі, онда Әдеп кодексін сақтау, сыбайлас жемқорлық құқық бұзушылықтардың профилактикасы, қызметтік әдеп, мемлекеттік қызметтер көрсету кезінде сыбайлас жемқорлық тәуекелдерінің алдын алу мәселелері қаралады.
Мемлекеттік әлеуметтік тапсырыс шеңберінде сыбайлас жемқорлыққа қарсы мәдениетті қалыптастыру жөніндегі іс-шараларды іске асыруға 5 млн теңге бөлінді. Конкурстық рәсімдердің қорытындысы бойынша өнім беруші "DARA "әлеуметтік инновациялар институты" ҚБ болып белгіленді.
Әдеп жөніндегі уәкілдер мен комплаенс-офицерлер тоқсан сайын сыбайлас жемқорлыққа қарсы іс-қимыл, сыбайлас жемқорлыққа қарсы заңнаманы сақтау және парасаттылық қағидаттарын қалыптастыру мәселелері бойынша түсіндіру жұмыстарын жүргізеді.
Есепті кезеңде ауданның жергілікті атқарушы органы 1500-ге жуық адамды қамти отырып, халық арасында сыбайлас жемқорлыққа қарсы мәдениетті қалыптастыру бойынша 95 іс-шара өткізді (жастар, мемлекеттік қызметшілер, бюджеттік ұйымдардың қызметкерлері, бизнес өкілдері және аудан халқы арасында, оның ішінде әртүрлі нысаналы топтар бойынша кездесулер мен іс-шаралар өткізілді).
Халық пен бизнес өкілдері арасында 500-ден астам буклет таратылды, халық көп жиналатын орындарда 14 баннер орнатылды және сыбайлас жемқорлыққа қарсы тақырыпта 150-ден астам брошюра орналастырылды.
Абай қаласының орталық алаңының LED-экранында әр 40 минут сайын сыбайлас жемқорлыққа қарсы іс-қимыл бойынша бейнероликтер көрсетіледі.
Абай ауданының кадр қызметі бөлімі және Әдеп жөніндегі уәкілі Қазақстан Республикасының Сыбайлас жемқорлыққа қарсы заңнамасының талаптарын сақтау мәселелері бойынша түсіндіру және алдын алу жұмыстарын тұрақты негізде жүргізеді.
Бұл бағыттағы жұмыс жүйелі негізде жүргізіледі және жалғастырылатын болады.


